เดอะ ก็อดฟาเธอร์ ภาค 3
เดอะ ก็อดฟาเธอร์ ภาค 3 ( ) เป็นภาพยนตร์อเมริกันแนวอาชญากรรมมหากาพย์ปี ค.ศ. 1990 อำนวยการสร้างและกำกับโดยฟรานซิส ฟอร์ด คอปโปลา ซึ่งร่วมเขียนบทภาพยนตร์กับมาริโอ พูโซ นำแสดงโดยอัล ปาชิโน, ไดแอน คีตัน, ทาเลีย ไชร์, แอนดี การ์เซีย, อีไล วอลแลค, โจ มันเตญญา, บริดเจต ฟอนดา, จอร์จ แฮมิลตัน และโซเฟีย คอปโปลา เป็นภาคต่อของ เดอะ ก็อดฟาเธอร์ ภาค 2 (1974) และเป็นภาคสุดท้ายของ ภาพยนตร์ไตรภาคชุด เดอะ ก็อดฟาเธอร์ ภาพยนตร์เรื่องนี้ปิดฉากเรื่องราวของ ไมเคิล คอร์เลโอเน (อัล ปาชิโน) หัวหน้าตระกูลคอร์เลโอเน ผู้พยายามเปลี่ยนอาณาจักรอาชญากรรมของเขาให้ถูกกฎหมาย นอกจากนี้ ยังมีการนำเหตุการณ์จริงมาดัดแปลงเป็นเรื่องราวในภาพยนตร์ ได้แก่ การสิ้นพระชนม์ของสมเด็จพระสันตะปา
รณ์จริงมาดัดแปลงเป็นเรื่องราวในภาพยนตร์ ได้แก่ การสิ้นพระชนม์ของสมเด็จพระสันตะปาปายอห์น ปอลที่ 1 ในปี ค.ศ. 1978 และเรื่องอื้อฉาวของธนาคารวาติกันในช่วงปี ค.ศ. 1981–1982 ซึ่งเหตุการณ์ทั้งสองมีความเชื่อมโยงกับธุรกิจของไมเคิล คอร์เลโอเน
แม้ในเบื้องต้น ฟรานซิส ฟอร์ด คอปโปลา จะปฏิเสธการกลับมารับหน้าที่ในภาพยนตร์ภาคที่สาม แต่ท้ายที่สุดเขาก็ได้ลงนามตกลงรับหน้าที่เป็นทั้งผู้กำกับและผู้เขียนบทสำหรับ เดอะก็อดฟาเธอร์ ภาค 3 ในการบันทึกเสียงบรรยายประกอบภาพยนตร์ เดอะก็อดฟาเธอร์ ภาค 2 คอปโปลาเปิดเผยว่าปัจจัยเพียงประการเดียวที่บีบบังคับให้เขาต้องยอมรับข้อเสนอจากพาราเมาต์เพื่อสร้างภาพยนตร์ภาคที่ 3 คือภาวะวิกฤตทางการเงิน อันเป็นผลมาจากความล้มเหลวของภาพยนตร์เพลงแนวแฟนตาซีเรื่อง One from the Heart ที่ออกฉายในปี ค.ศ. 1982 คอปโปลาและพูโซต้องการให้ชื่อเรื่องคือ The Death of Michael Corleone เนื่องจากทั้งสองเห็นว่าภาพยนตร์สองภาคแรกได้บอกเล่าเรื่องราวตระกูลคอร์เลโอเนไว้อย่างสมบูรณ์แล้ว ภาคที่ 3 จ
พยนตร์สองภาคแรกได้บอกเล่าเรื่องราวตระกูลคอร์เลโอเนไว้อย่างสมบูรณ์แล้ว ภาคที่ 3 จึงควรทำหน้าที่เป็นเพียงบทส่งท้ายเท่านั้น ทว่าพาราเมาต์พิคเจอส์กลับเห็นว่าชื่อดังกล่าวไม่เหมาะสม
เดิมที วิโนนา ไรเดอร์ได้รับการคัดเลือกให้รับบท แมรี ลูกสาวของไมเคิล คอร์เลโอเน แต่ต่อมาเธอได้ถอนตัวออกจากการถ่ายทำเนื่องจากติดภารกิจถ่ายทำภาพยนตร์เรื่องอื่น รวมถึงประสบภาวะความเหนื่อยล้าทางอารมณ์ ท้ายที่สุด บทดังกล่าวถูกมอบให้กับ โซเฟีย ลูกสาวของคอปโปลา ซึ่งการตัดสินใจนี้ได้ก่อให้เกิดกระแสวิพากษ์วิจารณ์อย่างหนัก รวมถึงข้อครหาเรื่องการเล่นพรรคเล่นพวก การถ่ายภาพยนตร์ฉากสำคัญเกิดขึ้นตั้งแต่ช่วงปลายปี ค.ศ. 1989 ถึงต้นปี ค.ศ. 1990 โดยมีการถ่ายทำทั้งในประเทศอิตาลีและสหรัฐอเมริกา
ภาพยนตร์เรื่อง เดอะ ก็อดฟาเธอร์ ภาค 3 จัดฉายรอบปฐมทัศน์ที่เบเวอร์ลีฮิลส์เมื่อวันที่ 20 ธันวาคม ค.ศ. 1990 และเข้าฉายทั่วสหรัฐอเมริกาเมื่อวันที่ 25 ธันวาคม ปีเดียวกัน ภาพยนตร์เรื่องนี้ได้รับคำวิจารณ์ในแง่บวกเป็นส่วนใหญ่ แม้ว่าจะถูกมองว่าด้อยกว่าภาพยนตร์สองภาคแรกและเป็นบทสรุปของไตรภาคที่น่าผิดหวังก็ตาม นักวิจารณ์ชื่นชมการแสดงของปาชิโนและการ์เซีย รวมถึงการกำกับ การถ่ายทำ การตัดต่อ และการออกแบบงานสร้างของคอปโปลา แต่ตำหนิในส่วนของเนื้อเรื่องและการแสดงของโซเฟีย คอปโปลา ภาพยนตร์ทำรายได้ทั่วโลกไป 136.8 ล้านดอลลาร์สหรัฐ และได้รับการเสนอชื่อเข้าชิงรางวัลออสการ์ ครั้งที่ 63 ถึง 7 สาขา รวมถึงสาขาภาพยนตร์ยอดเยี่ยม, ผู้กำกับภาพยนตร์ยอดเยี่ยม และนักแสดงสมทบช
ึง 7 สาขา รวมถึงสาขาภาพยนตร์ยอดเยี่ยม, ผู้กำกับภาพยนตร์ยอดเยี่ยม และนักแสดงสมทบชายยอดเยี่ยม (การ์เซีย) ภาพยนตร์เรื่องนี้ยังได้รับการเสนอชื่อเข้าชิงรางวัลลูกโลกทองคำ ครั้งที่ 48 ถึง 7 สาขา รวมถึงสาขาภาพยนตร์ดรามายอดเยี่ยม และสาขานักแสดงนำชายยอดเยี่ยม ประเภทภาพยนตร์ดรามา (ปาชิโน)
ในเดือนธันวาคม ค.ศ. 2020 ได้มีการฉายภาพยนตร์เวอร์ชันตัดต่อใหม่ในชื่อ เดอะ ก็อดฟาเธอร์ โคดา: มรณกรรมของไมเคิล คอร์เลโอเน เพื่อเป็นการฉลองครบรอบ 30 ปีของภาพยนตร์ต้นฉบับ คอปโปลากล่าวว่าภาพยนตร์ฉบับนี้เข้าใกล้กับวิสัยทัศน์ดั้งเดิมของเขามากกว่า และได้รับคำวิจารณ์ในแง่บวกมากขึ้นจากเหล่านักวิจารณ์

อ้างอิง

บรรณานุกรม

* Included in The Godfather DVD Collection.
* 
*